Ego Guido, Dei gratia Eduensis episcopus, notum facimus tam presentibus quam futuris quod Garnerius Li Bussons, dominus Venerreii, in presentia nostra constitutus, laudavit et approbavit laude et assensu Agnetis uxoris suę, elemosinam quam Wuillelmus, frater suus, dederat Deo et ecclesię Unguiacensis, videlicet Johannem, dictum Deauble des Laumes, et heredes ipsius, cum tenementis ipsorum liberis. In cujus rei testimonium presentes litteras ad instantiam dicti Garnerii sigillo nostro fecimus roborari. Actum anno Domini M°CC°XXX° quinto, mense aprili.